Masjid Bandaraya Kota Kinabalu

Sejarah

Yang di-Pertua Negeri Sabah yang ke-7 iaitu Tun Datuk Seri Panglima Hj. Mohd Said Keruak telah menggagaskan pembinaan sebuah masjid di atas tapak sekarang. Tapak tersebut pada asalnya ialah sebuah pantai dan pesisir air air laut Kampung Likas.
Pada Julai 1989, kawasan tersebut telah mula ditimbus lalu siap pada bulan Ogos tahun yang sama. Pada September 1990 pula, kerja-kerja penyediaan tapak masjid tersebut telah dimulakan lalu siap pada bulan Jun 1991. Cerucuk masjid tersebut mula ditanam pada 22 Jun 1992 sebelum siap pada 23 Mac 1993. Masalah kewangan telah membantut pembinaan masjid sehingga tahun 1994. Kos pembinaan masjid ini adalah sebanyak RM 34 juta.
Pada tanggal 18 Februari 2000, Tuan Yang Terutama Tun Datuk Seri Panglima Haji Sakaran bin Dandai sebagai Yang di-Pertua Negeri Sabah Ke-8 telah merasmikan Masjid Bandaraya Kota Kinabalu berikutan pengisytiharan bandar Kota Kinabalu sebagai sebuah bandar raya.

Pendidikan

Masjid Bandaraya Kota Kinabalu mempunyai lima (5) buah sekolah dgn lebih 700 orang murid yg beroperasi dari Isnin hingga Sabtu yg diurus oleh AJK Masjid Bandaraya Kota Kinabalu :
1) Tadika AL- Quran AL-Mubarak (2012)
2) Madrasah AL-Mubarak (Sekolah Rendah Agama) (2003)
3) Madrasah Tahfiz AL-Quran AL-Mubarak (2013)
4) Akademi QurAnis AL-Mubarak (2016) khas untuk anak2 Oku dan istemewa belajar AL-Quran dan ibadah
5) Speech Therapy Center (Therapy Tree) (2018) khasnya untuk anak-anak yang menghadapi lambat                                                          bercakap.
Selain itu, Masjid Bandaraya Kota Kinabalu juga Menyediakan Pusat Tuysen MBR untuk Subjek Mathematik, Sains, Bahasa Melayu, Bahasa English dan lain-lain untuk murid-murid sekolah dan kelas-kelas agama dan Bahasa Arab, kursus dan seminar untuk para jemaah dan umat Islam yang ingin menuntut ilmu.

Madrasah Al-Mubarak Masjid Bandaraya Kota Kinabalu

Madrasah AL-Mubarak (Sekolah Rendah Agama) ditubuhkan pada tahun 2003. MBR telah membuat kajian dan melihat bahawa pada masa itu hanya terdapat  dua (2) buah sekolah agama sahaja di Likas Kota Kinabalu sedangkan  Sekolah Kebangsaan lebih dari sepuluh (10). 
Maka pihak ajk MBR menyedari  bahawa ramai anak-anak Islam tidak mendapat pendidikan agama secara  formal kerana ketiadaan sekolah agama yang mencukupi. 
Oleh itu, pihak AJK MBR mengambil inisiatif dengan memulakan sebuah kelas pertama Darjah  satu (1) dengan sembilan (9) orang murid, 1 Pengetua, 2 guru/kerani pada  5hb Januari 2003. Madrasah AL-Mubarak mengunakan dua sistem  pembelajaran agama ia itu peringkat negeri sistem peperiksaan SRU  dibawah JHEAINS dan peringkat kebangsaan UPKK di bawah JAKIM yang  bekerjasama dengan MBR melalui menempatkan ramai guru KAFA berkhidmat di  madrasah ini.

Akedemi QurANIS Al-Mubarak Masjid Bandaraya Kota Kinabalu

Akedemi QurAnis Al-Mubarak AQM merupakan pusat Pengajian Al-Quran dan Tahsin ibadah yang pertama di Negeri Sabah dan juga yang pertama di Malaysia sebagai pusat pengajian Al-Quran untuk golongan orang kelainan upaya OKU beroperasi di masjid.
Akedemi Quranis Al-Mubarak AQM mula beroperasi pada 19.09.2016 dan dirasmikan pada 02.10.2016 oleh YB datuk Jainab binti DSP Hj. Ahmad Ayid Menteri Pembangunan masyarakat dan Hal Ehwal Pengguna Bersempena Karnival Hijah Masjid Bandaraya Kota Kinabalu 2016. Pada ketika itu seramai 6 murid telah didaftarkan sebagai pelajar AQM yang terdiri murid berkeperluan khas bermasalah pembelajaran. Aktiviti pengajaran dan pembelajaran dilaksanakan oleh dua orang guru sukarelawan iaitu Cik Nurul Azmina binti Yatau dan Cik Suriati binti Rudin sementara pengurus Akedemi adalah Tuan Haji Ahmad Sabari bin Kamari mantan Ketua Sektor - Sektor Pendidikan Swasta dan Pendidikan Khas Jabatan Pendidikan Negeri Sabah.
Akedemi QurAnis Al-Mubarak AQM adalah cetusan Idea YBhg Datuk Haji Ab Jamal bin Tun DSP Hj. (DR) Sakaran pengerusi Masjid Bandaraya kota Kinabalu hasil dari menghadiri Seminar Quranis pada 23 & 24 Julai 2016 anjuran Yayasan FAQEH dengan kerjasama USIM.
Akedemi berkonsepkan pusat khidmat komuniti dengan menggunakan kurikulum DINI QurANIS yang dibangunkan oleh Yayasan FAQEH yang mana pencapaian pembelajar berdasarkan keupayaan deria yang dimiliki oleh murid masing - masing.

Pusat Komuniti OKU Sabah

Masjid Bandaraya Kota Kinabalu menjadi masjid pertama di Malaysia yang menpunyai Pusat Komuniti OKU didalam masjid. Ianya merupakan sebagai hab Penyaluran maklumat antara mana-mana agensi kerajaan dan pertubuhan bukan kerajaan dengan pihak penerima perkhidmatan iaitu Warga Orang Kurang Upaya.

Khidmat Kebajikan & Sosial

Berbagai aktiviti kebajikan yang telah dilaksanakan oleh MBR untuk membantu masyarakat yang kurang bernasib baik. Diantara programnya adalah Ziarah Bulanan Fakir Miskin, Sedekah Minggu Jumaat, Free Market, Shopping Baju Raya Anak Yatim, Majlis Penyampaian Sedekah Jariah AL-Mubarak & Program COTI Syukbah Hal Ehwal Wanita MBR .

Pencapaian

2003 : ANUGERAH MASJID CEMERLANG NEGERI SABAH
2008 : ANUGERAH MASJID HADHARI KE 2 NEGARA
2011 : JOHAN MASJID INOVASI PERINGKAT KEBANGSAAN
2015 : SERAMAI 53 MURID MADRASAH AL-MUBARAK MASJID BANDARAYA KOTA KINABALU MENCAPAI 8A UPKK
2015 : MURID MADRASAH AL-MUBARAK MASJID BANDARAYA KOTA KINABALU MENJADI JOHAN PERINGKAT NEGERI SABAH KATEGORI TILAWAH AL-QURAN, SYARAHAN BAHASA ARAB DAN NASYID
2015 : MURID MADRASAH AL-MUBARAK MASJID BANDARAYA KOTA KINABALU JOHAN PERINGKAT KEBANGSAAN KATEGORI SYARAHAN BAHASA ARAB DAN SAGUHATI KATEGORI TILAWAH AL-QURAN DAN NASYID.
2017 : SERAMAI 31 MURID MADRASAH AL-MUBARAK MASJID BANDARAYA KOTA KINABALU MENCAPAI 8A UPKK
2018 : TEMPAT KE-3 MAJLIS TILAWAH AL-QURAN PERINGKAT NEGERI SABAH 2018 : BILAL MUHAMMAD FIQRY MUHAMMAD FAHMI MASJID BANDARAYA KOTA KINABALU
2018 : NAIB JOHAN PERTANDINGAN HAFAZAN PERINGKAT NEGERI SABAH 2018 UNTUK TAHAP 1- 20 JUZ : MUHD FIRDAUS DARI MADRASAH TAHFIZ AL-QURAN AL-MUBARAK MASJID BANDARAYA KOTA KINABALU